X Japan - วิกิพีเดีย

# X Japan

### จากวิกิพีเดีย สารานุกรมเสรี

  บทความนี้มีชื่อเป็นภาษาอังกฤษ เนื่องจากยังไม่มีชื่อภาษาไทยที่กระชับ เหมาะสม หรือไม่รู้วิธีอ่านในภาษาไทย

? X Japan
สมาชิกวงในยุคแรก จากซ้ายไปขวา: ฮิเดะ, โทชิ, โยชิกิ, พาตะ และ ทาอิจิ
ข้อมูลพื้นฐาน
แหล่งกำเนิด | ญี่ปุ่น
แนวเพลง | Speed Metal Alternative Rock Heavy metal Progressive metal
ปี | พ.ศ. 2525-2540
ค่าย | Extasy Records, East West Japan, Sony Record, Polydor
สมาชิก
โยชิกิ โทชิ ฮิเดะ พาตะ ฮีท
อดีตสมาชิก
ทาอิจิ

X Japan (「エックス ジャパン」, ekkusu japan, エックス ジャパン?) หรือ X (「エックス」, ekkusu, エックス?) วงดนตรีจากประเทศญี่ปุ่นที่มีชื่อเสียงมากได้ก่อตั้งวงมาเมื่อปี พ.ศ. 2525 โดยผู้ริเริ่มความคิดคือ โยชิกิ X Japan เป็นวงที่สร้างชื่อเสียงให้กับวงการเพลงของเพลงญี่ปุ่นเป็นอย่างมาก และเป็นวงที่ได้ชื่อว่าเป็นตำนาน

## [แก้] ประวัติ

วงได้เริ่มดำเนินตามแผนในปี พ.ศ. 2519 สมาชิกที่ร่วมก่อตั้งมี โทชิ (โทชิมิทสึ เดยาม่า) และ โยชิกิ ซึ่งพวกเขาอายุได้แค่ 12 ปีเท่านั้น ต่อมาปี พ.ศ. 2522 ได้ก่อตั้งวงชื่อว่า Noise ภายหลังได้เปลี่ยนชื่อเป็น X ในปี พ.ศ. 2525

ต่อมาได้ออกซิงเกิ้ลแผ่นแรกของวงชื่อ "I'll kill you" (มิถุนายน พ.ศ. 2528) สมาชิกในยุคนั้นมี: โยชิกิ (กลอง, เปียโน), โทชิ (ร้องนำ), ยูจิ (กีตาร์), โทโมะ (กีตาร์), โทคุโอะ (เบส) lภายใต้สังกัดของตัวเองโดยขายได้ 10000 แผ่น

เมษายนปี พ.ศ. 2529 ได้ออกซิงเกิ้ลที่ชื่อ オルガスム (Orgasm) สมาชิกในยุคที่ 7 นี้มี: โยชิกิ (กลอง, เปียโน), โทชิ (ร้องนำ), จุน(กีตาร์), ฮิคารุ (เบส) ช่วงนี้ทาอิจิได้เข้ามาร่วมวงแล้วแต่ได้ขอออกจากวงชั่วคราว

พ.ศ. 2530 ได้สมาชิกที่ลงตัวอันประกอบไปด้วย โยชิกิ (กลอง, เปียโน), โทชิ (ร้องนำ), ฮิเดะ (กีตาร์), พาตะ (กีตาร์), ทาอิจิ (เบส) และหลังจากนั้นได้ออกวางจำหน่ายอัลบั้มอินดีย์อัลบั้มแรกชื่อ "Vanishing Vision" (14 เมษายน พ.ศ. 2531) ภายใต้สังกัดของตัวเอง (Extasy Record) โดยมียอดขายสูงสุดติดอันดับ 1 ในชาร์ทอินดีย์

สิงหาคม พ.ศ. 2531 ได้เซ็นสัญญากับค่ายใหม่ Sony Record เพื่อเตรียมการเมเจอร์ เดบิวท์ 21 เมษายน พ.ศ. 2532 ได้ออกวางจำหน่าย อัลบั้ม เมเจอร์ เดบิวท์ ชื่ออัลบั้มว่า BLUE BLOOD

พ.ศ. 2535 X เป็นที่รู้จักอย่างกว้างขวางในประเทศญี่ปุ่น และพวกเขาเริ่มมีความคิดเข้าสู่ตลาดโลก :ซึ่งขณะนั้นในสหรัฐอเมริกานั้นได้มีวงที่ชื่อ X อยู่แล้ว พวกเขาจังตัดสินใจเปลี่ยนชื่อวงจาก X เป็น X Japan และช่วงนี้เองเป็นช่วงที่พวกเขาขาดมือเบส เนื่องจาก ทาอิจิ มือเบสคนเก่า ได้ออกจากวงไปแล้ว ในวันที่ 31 มกราคม พ.ศ. 2535 และก็ได้ฮีท(ฺฮิโรชิ โมริเอะ) เข้ามาเป็นมือเบสคนใหม่ ส่วน ทาอิจินั้นหลังจากออกจากวง X ก็ได้ออกไปอยู่กับวง Loudness ซึ่งเป็นวงอาจารย์ของเขาเอง

4 พฤศจิกายน พ.ศ. 2539 อัลบั้ม DAHLIA ออกวางจำหน่าย อัลบั้มนี้ออกวางจำหน่ายทั่วโลก ภายใต้สังกัด East West Japan

22 กันยายน พ.ศ. 2540 X Japan ประกาศยุบวงที่ตั้งมายาวนานถึง 15 ปี โดยประกาศการยุบวงที่โรงแรมมิยาโกะ ในการแถลงข่าวครั้งนี้มีสมาชิกที่มา 4 คน คือ โยชิกิ, ฮิเดะ, พาตะ และ ฮีท ส่วน โทชิ นั้นได้ลาออกจากวงไปตั้งแต่วันที่ 20 เมษายนที่ผ่านมา โดยให้เหตุผลว่า มีความแตกต่างทางด้านแนวความคิดทางด้านดนตรี X Japan ไม่สามารถเปลี่ยนนักร้องนำใหม่ได้เพราะส่วนใหญ่เพลงของ X Japan แต่งโดยใช้พื้นฐานเสียงของโทชิเป็นหลัก จากการพิจารณาของสมาชิกทุกคนที่เหลือในวงหลายครั้งจึงตัดสินใจประกาศยุบวง

## [แก้] การ Reunion ของทางวง

ต้นปี พ.ศ. 2550 โทชิ นักร้องนำ ได้ออกมายืนยันการกลับมารวมตัวกันใหม่ของ X Japan ผ่านทางหน้าเว็บของเขาและบนนิตยสารเล่มหนึ่ง[ต้องการแหล่งอ้างอิง] ส่วนการยืนยันจาก โยชิกิหัวหน้าวงนั้น ยังไม่มีความแน่นอน เพราะทางโยชิกิยังคงเสียใจกับการตายของฮิเดะ และการแยกตัวของ X Japan เมื่อสิบปีก่อน เขาเขียนในมายสเปซของเขาไว้เพียงว่า "ขอเวลาสักพัก" [1]

## [แก้] ผลงานเพลง

### [แก้] อัลบั้ม

- VANISHING VISION (14 เมษายน พ.ศ. 2531)
- Blue Blood(21 เมษายน พ.ศ. 2532)

- JEALOUSY (1 กรกฎาคม พ.ศ. 2534)
  1. es dur
  2. Silent Jealousy
  3. MISCAST
  4. Desparate Angel
  5. White Wind From Mr. Martin
  6. Voiceless Screaming
  7. Stab Me In The Back
  8. LOVE REPLICA
  9. Joker
  10. Say Anything

- ART OF LIFE (25 สิงหาคม พ.ศ. 2536)
  1. Art of Life

- DAHLIA (4 พฤศจิกายน พ.ศ. 2539) โดยมีเพลงดังนี้
  1. Dahlia
  2. Scars
  3. Longing [~togireta melody]
  4. Rusty Nail
  5. White poem
  6. Crucify my love
  7. Tears
  8. Wriggle
  9. DRAIN
  10. Forever Love [Acoustic Version]

### [แก้] ซิงเกิ้ล

- I'LL KILL YOU (มิถุนายน พ.ศ. 2528)
- オルガスム (Orgasm) (เมษายน พ.ศ. 2529)
- 紅(Kurenai) (1 กันยายน พ.ศ. 2532)
- ENDLESS RAIN (1 ธันวาคม พ.ศ. 2532)
- WEEK END (21 เมษายน พ.ศ. 2533)
- Silent Jealousy (11 กันยายน พ.ศ. 2534)
- Standing Sex / JOKER (25 ตุลาคม พ.ศ. 2534)
- Say Anything (1 ธันวาคม พ.ศ. 2534)
- Tears (10 พฤศจิกายน พ.ศ. 2536)
- Rusty Nail (10 กรกฎาคม พ.ศ. 2537)
- Longing ～跡切れた Melody～ (1 สิงหาคม พ.ศ. 2538)
- Longing ～切望の夜～ (11 ธันวาคม พ.ศ. 2538)
- DAHLIA (26 กุมภาพันธ์ พ.ศ. 2539)
- Forever Love (8 กรกฎาคม พ.ศ. 2539)
- CRUCIFY MY LOVE (26 สิงหาคม พ.ศ. 2539)
- SCARS (18 พฤศจิกายน พ.ศ. 2539)
- Forever Love (Last Mix) (18 ธันวาคม พ.ศ. 2540)
- THE LAST SONG (18 มีนาคม พ.ศ. 2541)

## [แก้] X Japan ในประเทศไทย

ในประเทศไทย กลุ่มผู้นิยม X Japan จำนวนหนึ่งได้จัดกิจกรรมอย่างต่อเนื่อง และสร้างเว็บบอร์ดขึ้นมาเพื่อติดต่อสื่อสารกัน ชื่อว่า Xhorter (X Japan Community Board in Thailand) โดยสร้างขึ้นเมื่อวันที่ 24 ตุลาคม พ.ศ. 2545 Xhorter มีรากศัพท์มาจากภาษาฝรั่งเศส ว่า exhorter แรงบันดาลใจในการตั้งชื่อมาจาก ฮายาชิ โยชิกิ มือกลองแห่งวง สามารถสังเกตได้จากผลงานการแต่งชื่อเพลง Standing Sex และเพลง Sadistic Desire Xhorter เป็นบอร์ด X ที่มีผู้ใช้มากที่สุดในประเทศไทย[ต้องการแหล่งอ้างอิง]

กลุ่มแฟนเพลง X เคยจัดกิจกรรมหลายครั้งโดยผ่านทางบอร์ด xhorter นี้ โดยมีคำขวัญของสมาชิกว่า "ยามศึกเรารบ ยามสงบเราไปเกะกัน" ในบอร์ดมักมีคำถามที่เกี่ยวข้องกับวงและสมาชิกของวง เช่น โยชิกิเป็นเกย์รึเปล่า, โยชิกิแต่งงานแล้วหรือยัง, วันเกิดของสมาชิกในวง สาเหตุการตายของฮิเดะ, เพลง เธอไม่เคยตาย ก๊อบเพลง Say Anything จริงหรือไม่ รวมไปถึงเกี่ยวกับเรื่องของสมาชิกในบอร์ดเอง

ปัจจุบันนี้ แม้ว่า X จะได้ยุติบทบาทการเป็นวงร็อคลงไปแล้วก็ตาม แต่ก็ยังมีแฟนคลับรุ่นก่อนๆ พยายามรวบรวมผู้ที่มีความชื่นชอบทางดนตรีที่เหมือนกัน มีการรวมกลุ่มเล็กๆ กันขึ้นมา มีการรวบรวมและสร้างแหล่งข้อมูลภาษาไทย เพื่อให้เด็กรุ่นใหม่ได้รับรู้ถึงตํานานที่ครั้งหนึ่งพวกเขาไม่เคยได้สําผัสให้กลับมาอีกครั้งหนึ่ง ซึ่งมีเว็บแฟนคลับอยู่ทั่วโลก รวมทั้งประเทศไทยก็มีเช่นกัน

## [แก้] อ้างอิง

1. ↑ ข้อความในมายสเปซของโยชิกิที่เขียนเกี่ยวกับเรื่องการกลับมารวมตัวกันใหม่ของ X Japan

## [แก้] แหล่งข้อมูลอื่น

- X Japan.ne.jp - เว็บไซต์ทางการของ X Japan ((ญี่ปุ่น))
- Video Uncovered - ชมวีดิโอของ Videos of X Japan ((อังกฤษ))
- Xhorter Board เว็บบอร์ดภาษาไทย
- Extasymania เว็บไซต์ภาษาไทย(Update)
- Extasymania Board เว็บบอร์ดภาษาไทย

ดึงข้อมูลจาก "http://th.wikipedia.org../../../x/_/j/X_Japan_f22f.html".

หมวดหมู่: บทความที่มีชื่อเป็นภาษาอังกฤษ | บทความที่ขาดแหล่งอ้างอิง | วงดนตรีญี่ปุ่น

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Aragonés
- العربية
- Asturianu
- Bosanski
- Català
- Česky
- Deutsch
- Ελληνικά
- English
- Esperanto
- Español
- Euskara
- Suomi
- Français
- Galego
- Magyar
- Bahasa Indonesia
- Italiano
- 日本語
- Latina
- Nederlands
- ‪Norsk (nynorsk)‬
- ‪Norsk (bokmål)‬
- Occitan
- Polski
- Português
- Русский
- Simple English
- Shqip
- Basa Sunda
- Svenska
- Türkçe
- 中文
- 粵語